ANUNCIO FIXACION PREZOS PUBLICOS PARA A REALIZACION DE ACTIVIDADES INCLUIDAS NA PROGRAMACION DE VERAN
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 18/05/2015)

De conformidade ao disposto nos artigos 41 a 47 e 121 do Texto Refundido da Lei Reguladora das Facendas Locais na Ordenanza Xeral de Precios Públicos do Concello de Cotobade aprobada en sesión plenaria de data de 29 de abril de 2010 ( BOP nº 93 de 19 de maio ) e ao abeiro do acordo plenario de delegación de competencias de data de 29 de abril de 2010, a Xunta de Goberno Local, en sesión ordinaria celebrada en data de 05 de maio de 2015 adoptou entre outros o seguinte acordo de fixación de prezos públicos para a realización de actividades incluídas na programación do verán: O obxecto do precio público é a celebración dun Campamento verán no mes de xullo no CEIP CARBALLEDO para rapaces de idades comprendidas entre os 7 e os 16 anos, en dúas quendas ( 7 a 11 anos e 12 a 16 anos) de 30 prazas máximo por quenda. As tarifas a abonar polos participantes fixánse en: - 65,00 € /quenda/ participante empradroado no Concello de Cotobade. - 80,00 € / quenda / participante non empadroado no Concello de Cotobade. Están obrigados ao pagamento dos prezos públicos os que soliciten as actividades polas que deban satisfacerse éstes. Exisirase o depósito previo mediante transferencia bancaria do importe total do prezo como requisito para acceder a actividade solicitada. Acreditarase o pagamento mediante xustificante bancario que remitirá a oficina da información xuvenil con anterioridade ao inicio da actividade. Cando por causas non imputables ao obrigado ao pagamento non fose posible a participación na actividade ou non se preste o servicio procederase a devolución do importe abonado previa solicitude do interesado. No suposto de participar varios irmáns establécese unha bonificación do 30 % sobre o precio público a aplicar para o segundo e sucesivos irmáns. Asemade prevese unha bonificación do 10% aos solicitantes posuidores do Carne Xove. As bonificacions no serán acumulables entre si. O precio público entrará en vigor o mesmo día da súa publicación no Boletín Oficial da Provincia e permanecerá en vigor ata a súa modificación ou derogación expresa polo órgano competente. O obxecto do precio público é a celebración de OBRADOIROS DE VERÁN que se terán lugar durante os meses de xullo e agosto cun máximo de 30 prazas por edición e desenvolveranse en distintas instalacions municipais. As tarifas a abonar polos participantes serán de 10,00 €/ participante/obradoiro. Están obrigados ao pagamento dos prezos públicos os que soliciten as actividades polas que deban satisfacerse éstes. Exisirase o depósito previo mediante transferencia bancaria do importe total do prezo como requisito para acceder a actividade solicitada. Acreditarase o pagamento mediante xustificante bancario que remitirá a oficina da información xuvenil con anterioridade ao inicio da actividade. Cando por causas non imputables ao obrigado ao pagamento non fose posible a participación na actividade ou non se preste o servicio procederase a devolución do importe abonado previa solicitude do interesado. O precio público entrará en vigor o mesmo día da súa publicación no Boletín Oficial da Provincia e permanecerá en vigor ata a súa modificación ou derogación expresa polo órgano competente. Quedan derogados expresamente os anteriores precios públicos en materia educativa, campamento de verán e obradoiros de inglés e música, do Concello de Cotobade aprobados por acordo da Xunta de Goberno de data de 31 de maio de 2012 e publicados no BOP nº 115 de data de 15 de xuño de 2012. “ O que se fai público en cumprimiento do artigo 3.3 da ordenanza xeral reguladora dos prezos públicos do Concello de Cotobade ( BOP nº 93 do 19 de maio do 2010 ). En Cotobade a 07 de maio de 2015.—O Alcalde, Jorge Cubela López.